# Alkaloid

### Fra Wikipedia, den frie encyklopedi

Molekylstrukturen til efedrin

Et alkaloid er et nitrogenholdig organisk molekyl som har en farmakologisk virkning på mennesker og dyr. Navnet er avledet fra ordet alkalisk. Opprinnelig var begrepet brukt til å beskrive enhver nitrogen-inneholdende base (et amin i moderne termer). Alkaloider finnes som sekundære metabolitter i planter (for eksempel i poteter og tomater, dyr (for eksempel i skalldyr og sopp, og kan ekstraheres fra kildematerialet ved behandling med syrer (vanligvis saltsyre og svovelsyre, men organiske syrer som maleinsyre og sitronsyre brukes av og til).

Vanligvis er alkaloider derivater av aminosyrer.

Selv om mange alkaloider er giftige (slik som stryknin eller koniin), blir noen benyttet i legevitenskapen som smertelindrende eller smertestillende midler, i særdeleshet morfin og kodein. De fleste alkaloider har en svært bitter smak.

Selv om de formelt klassifiseres som alkaloider, vil klassen pyrazoler inneholde to nitrogenatomer i den aromatiske ringstrukturen og finnes ikke i naturen. De må fremstilles syntetisk.

## [rediger] Alkaloidklassifisering

Alkaloider klassifiseres vanligvis etter sine felles molekylforstadier basert på den stoffskiftebane som er benyttet for å konstruere molekylet. Da lite annet var kjent om alkaloidenes biosyntese, ble de gruppert under navnene til kjente forbindelser, selv enkelte som ikke inneholdt nitrogen (siden de molekylenes strukturer åpenbarer seg i det framstilte produktet: for eksempel blir opiumalkaloidene av og til kalt «fenantrener»), eller under plantene eller dyrene de ble isolert fra. Når man vet mer om et bestemt alkaloid blir grupperingen endret for å gjenspeile den nyvunne kunnskapen, vanligvis ved å bli gitt navnet til et biologisk viktig amin som skiller seg ut i synteseprosessen.

Wikimedia Commons har multimedieinnhold relatert til
Alkaloid

- Pyridingruppen: piperin, koniin, trigonellin, arekaidin, guvacin, pilokarpin, cytisin, nikotin, spartein, pelletierin.

- Pyrrolidingruppen: hygrin, kuskohygrin, nikotin

- Tropangruppen: atropin, kokain, ekgonin, skopolamin

- kinolingruppen: kinin, kinidin, dihydrokinin, dihydrokinidin, strychnine, brusin, veratrin, cevadine

- Isokinolingruppen: opiumalkaloidene (morfin, kodein, tebain, papaverin, narcotine, sanguinarin, narkein, hydrastin, berberin)

- Fenetylamingruppen: meskalin, efedrin, amfetamin, metamfetamin, MDMA

- Indolgruppen:
  - Tryptaminer: DMT, NMT, psilocybin, serotonin, melatonin
  - Ergoliner: ergot-alkaloidene (ergin, ergotamin, lysergsyre, etc.), LSD
  - Beta-karboliner: harmin, yohimbin, reserpin, emetin

- Puringruppen:
  - Xantiner: kaffein, teobromin, teofyllin

- Terpenoidgruppen:
  - Akonitt-alkaloider: akonitin
  - Steroider: solanin, samandarin

- Betainer (kvaterne ammoniumblandinger): muskarin, kolin, nevrin

- Pyrazolgruppen: pyrazol, fomepizol

Medisinske forbehold: Vennligst les våre medisinske forbehold
Hentet fra «http://no.wikipedia.org../../../a/l/k/Alkaloid.html»

Kategori: Alkaloider

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Български
- Català
- Česky
- Dansk
- Deutsch
- English
- Español
- Esperanto
- Français
- Italiano
- עברית
- Latviešu
- Lietuvių
- Nederlands
- 日本語
- Norsk (nynorsk)
- Polski
- Português
- Română
- Русский
- Slovenčina
- Slovenščina
- Suomi
- Svenska
- Українська